Държавен вестник, бр. 103, 2007 г., стр. 25

Б Р О Й  103
Д Ъ Р Ж А В Е Н   В Е С Т Н И К
С Т Р .  25
на чл. 11в одобрените планове за управление
на отпадъци, резултат от корабоплавателна
дейност.
§ 18. Изпълнителният директор на Изпъл-
нителна агенция “Пристанищна администра-
ция” издава указания за реда за въвеждане,
проверка и ползване на данните по чл. 11ж, ал. 2,
т. 1—5 в тримесечен срок от влизане в сила на
тази наредба.
§ 19. По отношение на речните пристанища
изискванията за наличие на подходящи приста-
нищни приемни съоръжения и за план за при-
емане и обработване на отпадъци, в това число
и за система за определяне размера на таксите
за приемане и обработване на отпадъци, се
прилагат от 1 януари 2013 г.
Министър: П. Мутафчиев
63823
МИНИСТЕРСТВО НА ТРУДА
И СОЦИАЛНАТА ПОЛИТИКА
МИНИСТЕРСТВО
НА ЗДРАВЕОПАЗВАНЕТО
НАРЕДБА № 8
от 26 ноември 2007 г.
за условията и реда за финансиране на диаг-
ностиката на професионалните болести от фонд
“Условия на труд”
Раздел I
Общи положения
Чл. 1. С тази наредба се уреждат условията и
редът за финансиране на диагностиката на про-
фесионалните болести от фонд “Условия на
труд” към министъра на труда и социалната
политика, наричан по-нататък “фонда”.
Чл. 2. (1) За финансиране на диагностика-
та на професионалните болести се разходват
средствата, определени като целева ежегодна
субсидия от бюджета на фонд “Трудова зло-
полука и професионална болест” на държав-
ното обществено осигуряване по бюджета на
фонда.
(2) Средствата по ал. 1 не могат да се разход-
ват за финансиране на други дейности по прог-
рамата на фонда.
Чл. 3. (1) Средствата за диагностика на про-
фесионалните болести се предоставят за:
1. медицински прегледи за диагностика на
професионалната болест;
2. консултации със специалисти във връз-
ка с диагностицирането на професионалната
болест;
3. медицински изследвания:
а) лабораторни;
б) образни;
в) микробиологични;
г) биохимични;
д) имунологични;
е) функционални;
ж) други, необходими за точно диагностици-
ране на болестта;
4. групови медицински прегледи на работ-
ници и служители в предприятията за ранно
откриване на професионални болести.
(2) Финансирането на дейностите по пред-
ходната алинея се извършва по цени, утвърдени
в ценоразписи за диагностика на болести със
съмнение за професионален характер, съглас-
но приложения № 1 и 1а.
Раздел II
Условия за финансиране
Чл. 4. (1) Право да кандидатстват за финан-
сиране на дейности по диагностика на професи-
оналните болести по чл. 3, ал. 1 имат само ле-
чебни заведения за болнична помощ по смисъ-
ла на чл. 9, ал. 1, т. 1 от Закона за лечебните
заведения, които са:
1. с издадено разрешение за осъществяване
на лечебна дейност от министъра на здраве-
опазването по реда на чл. 48, ал. 1 от Закона за
лечебните заведения;
2. многопрофилна болница за активно лече-
ние и имат обособено структурно звено (клини-
ка и/или отделение) за диагностика и лечение
на професионални болести;
3. получили положителна оценка от акреди-
тация, включваща и структурните звена по т. 2,
за извършване на дейностите, за които канди-
датстват по Наредба № 18 от 2005 г. за критери-
ите, показателите и методиката за акредитация
на лечебните заведения (ДВ, бр. 54 от 2005 г.).
(2) Лечебните заведения по ал. 1 трябва да
отговарят на следните условия:
1. в състава на структурното звено по ал. 1,
т. 2 да има назначени минимум двама лекари,
притежаващи призната специалност “професи-
онални болести” и най-малко три години стаж
по тази специалност;
2. да разполагат с необходимите лаборато-
рии и медицинска апаратура за осъществяване
на методиките за диагностика на професионал-
ните болести или да имат сключени договори с
други лечебни заведения за осъществяване на
дейностите съгласно приложение № 2.
Чл. 5. Нямат право да кандидатстват за фи-
нансиране на дейностите по диагностика на
професионалните болести лечебни заведения,
които:
1. са обявени в несъстоятелност или по отно-
шение на тях има решение за откриване на про-
изводство по несъстоятелност;
2. се намират в ликвидация;
3. имат парични задължения към държавата,
установени с влязъл в сила акт на компетентен
орган, освен ако компетентният орган е допуснал
разсрочване или отсрочване на задълженията;